            <phrase>මමත් දවසක් ඔය වගේ දෙයක් දැක්කා. නුවර-කටුගස්තොට බස් එකේ ගැහැණු කෙනෙක් හිටගෙන හිටියා. එයා ළඟම එයාට පිටිපස්සේ ගොඩක් වයසක සීයා කෙනෙක් හිටගෙන හිටියා.එකපාරටම මේ ගැහැණු කෙනා අර සීයාට මහ හයියෙන් කෑගහන්න වුණා. ඒ සීයා මේ ගැහැණු කෙ‍නාගේ ඇගේ ඇතිල්ලෙනවාලු. එයා "හිටපන් මම උඹට හොඳ වැඩක් කරන්නම්" කියලා ජංගම දුරකථනය අරගෙන එයාගේ සැමියාට කෝල් කරලා කිව්වා " මේ බස් එකේ ඉන්න ජරා මිනිහෙක් මගේ ඇග මිරිකනවා, ඉක්මනට බස් එකට එන්න, දැන් බස් එක යන්නේ මහයියාව හරියෙන්" කියලා. මමත් දැන් බලාගෙන හිටියා මොකද වෙන්නේ කියලා. හරියටම බස් හෝල්ට් ‍තුනක් යන්න වුණේ නැහැ. කලුපාට හැඩිදැඩි මිනිහෙක් ත්‍රීවීල් එකකින් ඇවිත් බස් එකට නැග්ගා. නැගලා ඇහුවා '' කෝ අර මිනිහා?" කියලා. කාන්තාව අර වයසක සීයාව පෙන්නුවා විතරයි අර මිනිහා සීයාට දිගට හරහට පහරදෙන්න වුණා. එ් සීයා වැඳලා කිව්වා ''අනේ..මම මුකුත් කළේ නෑ..මට ගහන්න එපා" කියලා. ඒත් අර මිනිහා දිගටම ගැහුවා. එයා ඇත්ත මොකද්ද කියලා හොයා බැලුවේ නැහැ. මට හොඳටම විශ්වාසයි එ් සීයා මොකුත් කළේ නැහැ කියලා.මට මේ සිදුවීම කවදාවත් අමතක ‍නොවන තරම් පිළිකුල් සිදුවීමක්</phrase>